|  |
| --- |
| **1-дәріс** . **Кіріспе. Қазіргі заманғы исламтану үрдістері. Дереккөздер**.1. Исламды және Қазақстан тарихындағы исламды зерттеудің теориялық методологиялық мәселелері.
2. Дереккөздерді классификациялау.
3. Пайымдау мен бағалаудың ескі және заманауи тұрғысы. Жаңа үрдістер

Дін мен тарих байланысы. Дін тарихы пәні. Отандық тарихнамадағы руханият проблематикасына көңіл бөлінуі. Дінді объективтік зерттеу өзектілігі. Батыстық және Түркия исламтану ғылымының жетістіктері. Суфизмді зерттеу, аймақтық исламның «теңқұқылығы». Француз мектебі. Генон, Массиньон,т.б. Кеңестік атеизм және қазақтардың діни тарихының бұрмалануы. Бүгінгі көзқарастар. Аймақтық ислам концепциясы. Жаңа монографиялар мен конференциялар жинақтары. Дәстүрлі ислам туралы деректер – шығыстық нарративтік, орыс-еуропалық деректер, ауызша тарих пен фольклор (көшпелілер жады). Басты индикатор: этностың өз «мені» яғни сана-сезімі, ұжымдық бірегейлігі. Номадизм мен исламның қайшылығы туралы таптаурындар.  |
| **2-дәріс** **Исламның іргелі принциптері мен парыздары. Аймақтық ислам моделі.**1. Әлемдік дін исламның генезисі мен таралу заңдылықтары.
2. Мұсылман қауымы (үммет). Қасиетті мәтн Құранның орасан зор рухани рөлі. Хадис пен Сүннет.
3. Бес парыз және оның қоғамдық көріністері.
4. «Исламға дейінгі наным-сенімдері» және синкретизм ұғымының қайта қаралуы. Аймақтық ислам концепциясы. Батыстық ғалымдар: Д. Девис, т.б. қазақтардың дінін объективтік зерттеу үлгісі.

 Дін және өркениет. Ислам – ертедегі, классикалық, кейінгі заманғы (дәстүрлі), қайта жаңғырған (жәдидизм). Жаһандық ислам қауымдастығы және аймақтық, жергілікті діни-мәдени модификациялары. Ханафи мазхабының дінді этникалық ерекшеліктерге беймідеудегі рөлі. Сопылық ағымы және тариқаттардың аймақтық исламның генезисіне басты ықпалы. Аймақтық ислам көрсеткіштері. Нысандар, тұлғалар, теологиялық мектептер, синтез, адаптация.  |
| **3-дәріс** **Исламға дейінгі Орталық Азия түркілері. Ежелгі діндер мен мифология**.1. Исламға дейінгі Орталық Азиянң геосаяси және мәдени жағдайы.
2. Діндер мен культтар. Шаманизм, Көк тәңірі культы, политеизм.
3. Этикалық діндер таралуы. Исламды қабылдау тәжірибесі.
4. Сананың исламдануының алғышарттары.

Деректер мен объективтік тарихи зерттеулер Орталық Азияның исламға дейінгі өмірінің қайшылықты тұстары туралы. Қытай, араб парсы деректері. А. Гиббтың Араб жаулауы атты классикалық еңбегі. В. Бартольд. А. Мец, т.б. Қытай өркениетінің қаупі. Тоныккөк жазбасы түркі-қытай конфтронтациясына куәлік. Мифтік санаға сипаттама. Адамзаттың мифтік көркемдік сана түрінен рационалдық тарихи санаға өту заңдылығы. Тәңіршілік, шаманизм, интегралық сана ерекшеліктері. Жағымды және жағымсыз тұстары. Исламның өркениетік әлеуеті, интеллектуалдық, ғылыми және моральдық жетістіктері. Әлемдік діннің халықтар санасына рухани код, этикалық тыйымдар орнатуы. Түркілердің исламға тартылуының жолдары, алғашқы қадамдар. «Бабтар», миссионерлер. Талас шайқасының өркениеттік маңызы. Исламдық универсализм мен демократия (эгалитаризм) және оның түркі мұсылмандық тарихға оңтайлы әсері. Исламға деген қажеттілік. Рухани әлеуметтік дағдарыс белгілері. |
| **4-дәріс.** **Араб жаулауының тарихи «ақ таңдақтары». Түркі-араб байланыстарының динамикасы**.1. Кеңес тарихнамасындағы арабтар образы. Бұрмалану, халықтың өзіндік тарихи жадын өшіру ниеті.
2. Тарихи деректер (Балазури, Табари, Насаб нама тб)
3. Түркештер, Соғдының жаулануы, Қытай мен Халифат бәсекелестігі
4. Түркі-араб қарым қатынастарының реттелуі. Қожалар феномені. Араб саяхатшылары Қазақстан туралы.

Революциядан бұрынғы ориенталисттер араб жаулауы туралы. В Бартольд мұрасы, т.б. Түркілердің жаула объектісі болмауы. Кеңес дәурініде жаппай тарихты бұрмалау аясында араб-мұсылмандық факторды төмендету, араб жаулаушылығын әсірелеу орын алды. Ал тарихи шежірелер, қиссалар, қожалар туралы насаб нама сияқты деректер тыйым салынды. Тарихи деректер мен ұлы шығармалардың өзі объективті талданбады. Мәселен, Наршахи, Табари еңбектері. Түркілер мен Араб халифаты – күрделі проблема. Қытай экспансионистік саясатының дипломатиясының күшті ықпалымен түркілердің бір тобы Соғды жеріндегі оқиғаларға араласты. Оның себептері- көбінесе жалдамалы отрядтар, ақылы құрыс қимылдарға араласу. Сұлұқ қағанның авантюрасы және оның трагедиямен аяқталуы. «Талас ғазауаты» /751 ж/. Арабтар мен түркі көшпелідерінің этнопсихологиясындағы ұқсастық. Қожалар – араб тектес субэтникалық топтар. Араб ғалымдарының түркілер тарихы, географиясын зертеуге үлесі.  |
| **5 дәріс. Ислам дінінің Қазақстан жерінде таралуының тарихи кезеңдері. Исламды аймақта қабылдаудың ерекшеліктері**.1. Ислам дінінің таралуының алғашқы кезеңі. «Бабтар» мен дінді таратушылар. Археологиялық жәдігерлер.
2. Оғыз, қарлұқ, қыпшақтардың дінге кіруы процесі. Династиялар мен көсемдер рөлі.
3. Жаппай исламды қабылдау тарихи деректер арқылы
4. Мәуераннахрдың тарихи рөлі. Иран-соғды факторы. Фарси тілінің дәнекерлік функциясы.
5. Исламды бейбіт формада қабылдау басымдылығы.

Алғашқы кезең – 8-9 ғғ. исламдану баяу қарқынмен жүрді, қайшылықтар, әскери қақатығыстың әсері байқалды. Түркеш қағанына халифтан елшілік келуін талдау. Бабтар деген кімдер? Ысхақ баб, Арыстан баб, Сәдуәқас ата ,Укаша ата тб. Исламды таратушылар туралы халықтың аңыздары. Ұлы Жібек жолы, сауда, коммуникация факторы. Озығ Халифат ғылымының беделі. Медресе жүйесі. Оғыздар туралы мәліметтер Ибн Фадлан. Деш-і Қыпшақтың исламға тартылуының басталуы. Қарахандар, салжұқтар, т.б. билеуші әулеттер. Сатұқ Боғра қара хан тұлғасы. Қарахандық дәуірдің мәдени сипаттамасы. Қалалар мен дала мәдениетінің дамуы. Бұхара, Самарқанд орталықтары. Полилингвизмнің таралуы. Араб, фарси тілдері. Орталық Азияның тарихи ерекшеліктерінің әсері. Соғдылықтардың рухани қызметі. Түркілердің исламға ерікті түрде тартылуы. Діннің адаптациялануы. Ханафи мазхабы мен сопылықтың рөлі. |
| **6 дәріс.** **Ұлы ғалымдар мұрасына (10-12 ғғ.) заманауи көзқарас. Әл Фараби ат-Түрки феномені.**1. 10-12 ғғ. мұсылман Ренессансы және Орталық Азиядағы интеллектуалдық секіріс
2. Баласағұни, Қашқари, Йассауи Фараби тұлғалары туралы деректер мен классикалық зерттеулер
3. Түркі ғұламалары туралы заманауи пәнаралық зерттеулер. Отандық және шетелдік іргелі еңбектер, орталықтар, конференциялар.
4. Әл Фарабиді зерттеу әрі насихаттау перспективалары.

Классикалық дәуірде ислам тек дін емес, өркениет құрушы фактор болды. Халифатта жаратылыстану, медицина, философия сияқты ғылымдар дамыды. Мәдениетаралық сұхбат, полилингвизм мемлекеттік дәрежеде қолдау тапты. Классикалық исламға толеранттылық тән болды. Түркілер ислам әлемінің теңқұқылы перзенттеріне айналды. Араб-иран, түркі диалогы өркендеді. Ренессанс жағдайында Орталық Азияда да даму басталды. Саманилер, Қарахандар, Ғазнауилер, Салжұқтар тұсында , кейін Әмір Темір мемлекетінде , Моғол империясында Алтын Ордада өркениеттік жетістіктер. Түркілер ғылымға едәуір үлес қосты. Ә. Дербісәлінің еңбектері бойынша ортағасырлық ғұламалар қатысты ақ таңдақтар ашылды. Қащқари, Баласағұни, Йассауи еңбектерін аудару мәселелері. Орыс, қазақ тілдеріндегі жарияланымдар. Йасауитану, фарабитану орталықтары, жаңа үрдістер. |
| **7 дәріс**. **Дәстүрлі ислам және шежірелер мен фольклор арасындағы байланыстар**.1. Қазақ, түркі (башқұрт, қырғыз т.б.) шежірелеріндегі діни сарындар мен сюжеттер.
2. Шежірелердегі антропонимия, ғұмырнамалық фактілер ислам туралы
3. Діни аңыздар, агиография, Йассауи туралы аңыздар.
4. Мақал-мәтелдер, қиссалар, жыраулар поэзиясы дәстүрлі исламның құндылықтарының көрініс табуы.

А. Алпысбес, А. Муминов т,б, зерттеулер бойынша шежірелер мен насаб нама (қожалар шежіресі) деректеріндегі дін проблематикасы айқындалады. ҚР «Мәдени мұра» программасы бойынша Бабалар сөзі атты 100 томдық жарял-м мазмұнында діни қиссалар да жарық көрді. Қазақ шежірелерінде Адам ата –Хауа ана, Нұх пайғамбар, Нұх кемесі мен топан су, Ақыр заман, Қызыр ата бейнелері мен мифологемалары кездеседі. Түркілер Яфеттен тарады деген ұғым орнықты. Фольклорда батырлар жырында Баа Түкті Шәшті Әзиз, Қыдыр пайғамбар, ғайып ерен сияқты персонаждар мұсылмандық дүниетанымнан туындаған. Бата беру үлгілері де ислам сарында мазмұнда құрылған. Әсіресе Йассауи туралы көптеген аңыздар тарады.  |
| **8 дәріс.** **Сопылық тариқаттардың Орталық Азиядағы рөлі. Суфизм – дәстүрлі ислам мазмұнындағы жүйеқұрушы элемент**.1. Суфизм туралы дискурс мәні.
2. Сопылықтың дәстүрлі ислам картинасын қалыптастырудағы басты рөлі.
3. Пірлер институты, ханакалар мен текелер, Йассауи, Арыстан баба кесенелері, Бекет Ата мазары, т.б сакральды нысандардың тарихи рөлі.

 Йассауи ілімінң рухани мазмұны. Психологиялық, этико-философиялық ойлар мен тәсілдер, этникалық мәдениетпен үйлесім табуы. Мүридтер даярлау, зікір практикасына пінаралық көзқарас. Тасаввуфтың икемділігі, толеранттылығы, интегралдық сананы, кемел адам моделін жасаудағы әсері. Йассауия, Қадырия, Кубрауйа, нақшбандийа тариқаттары. Дж. Тримингэм еңбектері Д. Девис зерттеулері. А. Мүминов қожа-сопылардың генеалогиялары туралы.  |
| **9 дәріс.** Әулиелік және әулиелер феномені. Қыдыр Ата – дәстүрлі исламдағы киелі тұлға.1. Әулие сөзінің этимологиясы. Тасаввуф ілімі әулиелік туралы.
2. Қыдыр пайғамбар жайлы түсініктер.
3. Рухани жаттығулардың сатылары. Рухани дәрежелер, мәртебелер.
4. Ғауыс-ғийас, гайып ерен, аруақ, періштелер, т.б. мифологиялық персонаждар төркіні

Әулие туралы Құранда айтылады. Этимологиясы – Құдайға жақын, Алла Тағаланың қамқорлығына ие болған тұлға. Инсан камил концепциясына сипаттамасы. Шариғат, тариқат, мағрифат, хақиқат. Хал, мақам ахуалдары. Парапсихологиялық аспектері. Мистикашылдықтың негіздері. Қыдыр Ата образының сакральдық мазмұны, дәстүрлі ислам компоненті. Төрт тірі пайғамбар туралы түсінікке көзқарастар қайшылығы. Халық исламы әулиелерге тағзым.  |
| **10 дәріс.** Номадизм және ислам: рухани жарасымдылық себептері. «Мәрттік» ұғымы.1. Көшпелілік пен ислам қайшылығы – Кеңестік методолгияның сарқыншағы
2. Номадтар мен отырықшы қала жұртының диалектикалық байланыстары
3. Сопылық мәрт идеалы мен номадтар ар кодексінің үйлесуі.

Еуропоцентризм ал кейіннен атеистік Кеңес тарихнамасы қазақтар мен қырғыздарда «нашар мұсылман» деген айдар тағып оны номадизммен байланыстырды. Тағы бір себеп – исламға христан дінінің сипаттары телінді. Мәселен, Дала жағдайында мешіттер болмауын дінді ұстануға кедергі деп қабылдау. Қазіргі заманауи ғылыми методологиясына сәйкес ислам әртүрлі экожүйелерде, шаруашылық типтеріне тарай береді. Д. Девис өз еңбектерінде тіпті советологиялық осы ұстанымға қарсы шығып, исламды қаламен ғана байланыстыру қате екенін негіздейді.  |
| **11 дәріс.** Түркі-моңғол династиялары және ислам. Өзбек хан феномені1. Дешті Қыпшақтың исламдану процесі
2. Берке хан тұсындағы ислам дініндегі басымдылық
3. Исламның мемлекеттік дін мәртебесіне көтерілуі және Өзбек хан есімі

 Дешті Қыпшақтың исламдануы Жошының үшінші ұлы, атақты Берке ханның (1257-1266) есімімен байланысы. Берке хан Алтын Орданың тағына отырған күннен бастап, мемлекетте ислам діні мен мәдениетіне басымдылық орнап, түбегейлі реформаларға жол ашылуы. Моңғолдардың жаппай мұсылмандануды басталып кетті**.** Ал қыпшақтар арасында ислам одан әрі дамыды. Хан ордасында, сондай-ақ әскер өмірінде арақ-шарап ішуге, доңыз етін жеуге тыйым күшіне енді, ислам заңдары күшіне енді. Қыпшақтың толық исламдануы тек Х1У ғасырдың бірінші жартысында Өзбек хан (1312-1342) мен оның ұлы Жәнібек хан (1342-1357) тұсында аяқталды. Өзбек тұсында шыққан дирхемдерде салынған исламдық, сунниттік символдар - діни саясаттың айғағы. Өзбек билікке келуімен исламды мемлекетік дін мәртебесіне көтерілуі. |
| **12 дәріс.** Түркілердің исламды қабылдауы – ұжымдық сана трансформациясының факторы. 1. Түркілердің исламға дейінгі сенімі
2. Өзге наным-сенімдердің түркілер үшін жетімсіздігі
3. Ислам дінінің ұжымдық сананың өзгерісіне әсері

М.Бұлұтай зерттеуі бойынша түркілердің исламдануының алғышартары анықталады. Исламнан бұрын түркілер арасында тараған этикалық сипаттағы діндер: зороастризм, манихейлік, буддизм, христиандық дін. Аңыздарға негізделген наным-сенімдердің Ислам дінімен бәсекеге түсе алмауының ұжымдық санаға әсері. Әртүрлі әлеуметтік-экономикалық факторлардың, ескі сенімдердегі тым қатал заңдардың болуы. Тұтастай алғанда жаңа прогресшіл ислам дінінің қараңғы қоғамды рухани тұрғыда жандандыруы. |
| **13 дәріс.** Қазақы-мұсылмандық дүние суреттемесі. Басты мифологемалар мен пайымдар.1. Ислам діні және ұлттық дәстүр
2. Мұсылмандық дүниенің ұлттық дәстүрде көрініс табуы

 Халқымыздың салт-дәстүрдің кез келген түрінің түбінде ислами тамыр жатқандығын байқаймыз. Дүниеге келген баланың азан шақырылып ат қойылғаннан бастап, дүниеден өткен адамның жаназасын оқып, жер қойнына бергенге дейінгі, яғни тал бесік пен жер бесікке дейінгі аралықта көптеген дәстүрлеріміздің Исламнан нәр алғандығы байқалады. Ыбырай Алтынсариннің «Мұсылманшылық тұтқасы», Абайдың «Қарасөздері», Шәкәрімнің «Мұсылмандық шарты», Мәшһүр Жүсіптің «Қара местегі» жиған – тергендері ислами дәстүрдің заңды жалғасы ретінде көрініс табуы. |
| **14 дәріс.** Қазақтың салт-дәстүрлерінің мазмұны мен эволюциясы. Синтез, синкретизм, деформация мәселелері. Ислами және бейислами әдеттер. Дәріс-дискуссия.1. Салт-дәстүрдің жаңғыруына алып келген діни фактор
2. Дәстүр трансформациясы
3. Әдет-ғұрыптардың дінге негізделуі

Салт-дәстүр. Әдет-ғұрып. Жөн-жоралғы. Ырым-тыйым. Наным-сенім. Дәстүр мен жаңашылдық. Синтез, синкретизм, деформация мәселелері. Әдет-ғұрыптың шариғаттағы орны. Дәстүр трансформациясы туралы Марат Тоқашбаев өзі шығарған басылымдарда ең алғашқылардың бірі болып қалам тербеп, мәселе көтерген болатын.   Қазақ халқының Ислам дінін қабылдағаннан кейін адамның жаратылысына тән құндылықтар салт-дәстүріміз бен әдет-ғұрыптарымыздың негізіне айнала бастады. Бұл әдет-ғұрыптардың қайнар көзі Құран аяттарынан бастау алса, олардың көбі Исламның негізі болатын хадистер мен сүнеттерден тұрады. |
| **15 дәріс.** Қазақы мұсылмандық дәстүрдің құлдилауы. Отаршылдықтың рухани-өркениеттік зардаптары. 1. ХІХ–ХХ ғ. қазақ жеріндегі дін мәселесі
2. Патша үкіметінің отаршылдық саясаты
3. Кеңестік саясаттың руханиятқа тигізген залалы

XVIII–XIX ғғ. Қазақстанның Ресей империасы қол астында болуының ислам дініне тигізген әсері. ХVII ғ. басында Ресей империясы көшпелі халықтар арсында христиан дінін таратуға тырысып, нәтижесінде өзінің көздей алмаған мақсатын өкімет ислам дінін қыспаққа алуға тырысуы. Патша үкіметінің әкімшілігі өзінің отаршылдық саясатын жүргізе отырып, христиан дініне көшіруге зор көңіл бөлуі. Қазақтардың өз дінін ауыстыру себептері туралы Сібір қырғыздарын басқару жөніндегі жалпы облыстық басқарма кеңесінің 1868 жылғы 20 ақпандағы деректері. XIX ғасырдың бас кезіне қарай қазақ даласындағы әлеуметтік—саяси жағдайдың өзгерісі. Орыстандыру және христиандандыру саясаты. Мұсылман мешіттері мен мектептерінің, молдалардың жағдайы. Қазақ халқының жеке ұлт ретінде өмір сүруіне төнген қауіп.Менталдық қайшылықтар, дінсіздену процесінің басталуы. |